आरसीए में विवाद गहराया, दीक्षित निलंबित  
राजस्थान क्रिकेट संघ में चल रहा विवाद और गहरा गया, जब अध्यक्ष सीपी जोशी ने विवादास्पद सचिव संजय दीक्षित को निलंबित कर दिया।
राजस्थान क्रिकेट संघ (आरसीए) में चल रहा विवाद और गहरा गया, जब अध्यक्ष सीपी जोशी ने संघ विरोधी गतिविधियों के लिए विवादास्पद सचिव संजय दीक्षित को निलंबित कर दिया। जोशी ने केके शर्मा को कार्यवाहक सचिव नियुक्त किया है।  दीक्षित और जोशी के बीच लंबे समय से विवाद चल रहा था। जोशी गुट ने सबसे पहले गिरिराज शनाड्य को ओएसडी नियुक्त किया था, जिसके बाद दीक्षित ने महेश जोशी को अध्यक्ष के रूप में पेश करते हुए 15 जिलों के समर्थन का दावा किया।  यह विवाद तब और गहरा गया, जब जोशी गुट ने उदयपुर में बैठक की और कथित तौर पर 20 जिलों के समर्थन की मदद से दीक्षित को निलंबित कर दिया और उनका कार्यभार कार्यवाहक सचिव शर्मा को सौंप दिया।